OPROEP OM BENOEMINGS VIR DIE TAALRAAD SE KOKERTOEKENNINGS VAN 2021 – Afrikaanse Taalraad vir meer inligting.}
Die Afrikaanse Taalraad nooi lede en die algemene publiek uit om kandidate vir die Kokertoekennings van 2021 te benoem. Die doel van die Kokers is om erkenning te gee aan mense wat besondere bydraes tot Afrikaans gemaak het. Hierdie jaar se wenners sal gedurende die week van 15 tot 19 November op die Taalraad se sosialemediaplatforms aangekondig word.
Bekendes wat in die verlede Kokertoekennings ontvang het, sluit in Adam Small, Ton Vosloo, Marlene le Roux, Cerneels Lourens, Refentse Morake, Shaleen Surtie-Richards, Suzie Matlhola, Sue Pyler, Werner Human, Lara Erasmus en Jolene Potgieter (kliek hier vir die volledige lys).
Die Kokers word in drie kategorieë toegeken:
Kategorie 2: Spesiale Kokers vir 'n lewenslange bydrae tot Afrikaans
Kokers word hier toegeken vir mense wat 'n wesentlike bydrae tot een of meer van die volgende drie subkategorieë gemaak het:
Bemagtiging deur Afrikaans
Die drie wenkandidate het gewoonlik 'n lang betrokkenheid by Afrikaans en die Afrikaanse taalgemeenskap. U kan een persoon per subkategorie of dieselfde persoon vir meer as een subkategorie nomineer. Kandidate kan egter nie terselfdertyd in meer as een kategorie wen nie.
Kategorie 2: Spesiale Kokertoekennings vir 'n lewenslange bydrae tot Afrikaans
Toekennings in hierdie kategorie is gemik op afgetredenes of mense aan die einde van hulle loopbaan. U kan tot twee kandidate nomineer en hoef vir hierdie kategorie geen subkategorie te spesifiseer nie.
Hierdie toekennings word as aansporingsprys verstaan en is veral gemik op jong mense wat Afrikaans op nuwe maniere bedink en besig – en entoesiasme vir die taal onder ander jeugdiges kweek. Die maksimum ouderdom vir die jeugtoekennings is 35 jaar.
'n Onafhanklike paneel kies die finaliste op grond van die inligting wat deur die nomineerders verskaf word of andersins deur die Taalraad bekom is. Die paneel se keuse is finaal en die wenners word gedurende die Kokergeleentheid bekendgemaak. Die samestelling van die paneel verander elke jaar.
Nominasie van kandidate
Gebruik asseblief die nominasievorm om u kandidaat/e te nomineer. Dit is maklik en kan heeltemal eletronies afgehandel word. Stuur asseblief die voltooide nominasievorms voor of op 1 Oktober 2021 aan die Taalraad se sekretariaat by atr@afrikaansetaalraad.co.za.